Sadeness (Part II)

"Sadeness (Part II)" הוא שיר של הפרויקט המוזיקלי הגרמני אניגמה. הוא פורסם ב-10 באוקטובר 2016 כסינגל המוביל מתוך אלבום האולפן השמיני שלהם, The Fall of a Rebel Angel (2016). את השיר הוציאה חברת התקליטים איילנד רקורדס ברחבי העולם. לאחר עשרים-ושש שנים מיציאת סינגל הבכורה של הפרויקט "Sadeness (Part I)" שזכה להצלחה בין-לאומית, הוחלט להוציא את החלק השני שלו. את השיר כתבו מייקל קונזה ומיכאל קרצו ללחן והפקה מוזיקלית של קרצו. בשיר משתתפת הזמרת-יוצרת האינדונזית-צרפתייה אנגון, שהשתתפה גם ב-"Mother" ו-"Oxygen Red". בשיר נעשה שימוש כבד מתוך טוקטה ופוגה ברה מינור מאת באך. הוא מאופיין בצלילים המזוהים עם מוזיקת העידן החדש כמו גם מוזיקת אמביינט ובעל צליל אפל יותר מהשירים הקודמים שיצאו לאניגמה במרוצת השנים. "Sadeness" המקורי נכתב על ידי מיכאל קרצו (בשם הבדוי "קורלי אם. סי."), פרנק פיטרסון (בשם הבדוי "פ. גרגוריאן"), ופבריס קוויטד (בשם הבדוי "דייוויד פירסטיין"). השיר נקרא "Sadeness (Part I)" בגרמניה, ו-"Sadness Part I" בממלכה המאוחדת וביפן. זהו שיר "חושני" המבוסס על "הטלת ספק" בתשוקות המיניות של המרקיז דה סאד; מכאן השם הגרמני של "Sadeness", בניגוד למילה האנגלית "Sadness" המשמשת בגרסה הבריטית. הרצועה דורגה במקום הראשון מהר יותר מכל מהדורה חדשה בהיסטוריה הגרמנית – עוד לפני שהווידאו קליפ שלו צולם. חברת התקליטים וירג'ין לא קידמה את השיר כמעט. המכירות המריאו אך ורק בזכות ההשמעות ברדיו ובמועדונים. בשנת 2016, נודע כי החלק השני ייצא לאור עשרים-ושש מיציאת הראשון. בניגוד לחלק הראשון בו לא התארח אמן נוסף, בחלק השני הוחלט לארח את הזמרת-יוצרת האינדונזית-צרפתייה אנגון שביצעה מספר קטעים בשיר. ב-Digital Trends כתבו: ”Rebel Angel סוטה מהקצב הדומיננטי, העיקש והמאתגר של 'The Omega Point' לתוך 'Lost in Nothingness' באמצעות שיר ההמשך 'Sadeness (Part II)', בהשתתפות כוכבת-העל הבין-לאומית אנגון בשירה נלהבת”. מטעם מיכאל קרצו, המייסד והמפיק המוזיקלי של אניגמה נמסר: ”זה היה מסע ארוך ומייגע, וזו דרך מאוד קשה, ארוכה עד שתמצא את כל החלקים שמתאימים עד להשלמת הפאזל”. בהמשך לכך, נאמר כי: ”זו אחת הסיבות לכך שלוקח ארבע וחצי שנים או יותר להספיק להקליט ולערוך את האלבומים שלי”. החלק הראשון זכה להצלחה מסחרית בין-לאומית ודורג בעשרות מצעדים ברחבי העולם, כמו גם נמכר במיליוני עותקים. החלק השני זכה להצלחה גם הוא; כל החלקים והרמיקסים הנלווים שלהם הצליחו לצבור 115,863,112 השמעות ברשת הזרמת המדיה ספוטיפיי. ב-10 באוקטובר 2016 הועלה הווידאו קליפ הרשמי של "Sadeness (Part II)" לערוץ היוטיוב של אניגמה. הוא צולם בשחור-לבן וכולל סצנות שונות המציגות עירום מצונזר. תיאורים שונים הקשורים למיניות ולנצרות נכללים בקליפ בהתאמה. מעבר לכך, ניתן לראות סצנה בה נראית אישה בתור ישו הצלוב. סטרימינג / הורדה דיגיטלית "Sadeness (Part II)" – 4:08 סטרימינג / הורדה דיגיטלית – רמיקסים "Sadeness (Part II)" (MDZN דסטני רמיקס) – 4:27 "Sadeness (Part II)" (MDZN רד ליין מיקס) – 3:54 סרטון השיר "Sadeness" באתר יוטיוב Enigma (Ft. Anggun) – Sadeness, Pt. II, נבדק ב-2024-04-05 Chuck Campbell, Music review: Enigma's mystery continues with 'Angel', Knoxville News Sentinel (באנגלית אמריקאית) Release group “The Fall of a Rebel Angel” by Enigma - MusicBrainz, musicbrainz.org "Spotlight: Enigma" Enigma Explains New Album ‘The Fall of a Rebel Angel’, Digital Trends, ‏2016-11-11 (באנגלית) Weinert, Ellie (March 4, 1995). "Billboard Vol. 107, No. 9 – Casebook: Enigma". Billboard. Nielsen Business Media. p. 58. Sadeness (Part I), 1990-01-01, נבדק ב-2024-04-05 Sadeness (Part II), 2016-10-10, נבדק ב-2024-04-05 Sadeness (Part II) [The Remixes], 2016-10-24, נבדק ב-2024-04-05 MCMXC a.D., 1990-01-01, נבדק ב-2024-04-05 Enigma - Sadeness (Part II) (Official Video), נבדק ב-2024-04-05